**{LOGO}**

**RAMMEAVTALE FOR HOTELLOVERNATTING**

**Avtalereferanse:** [Sett inn korrekt Rammeavtalesnr./-referanse]

**Rammeavtaleområde:** [Kort beskrivelse av Rammeavtalesområde]

**Rammeavtale for hotellovernatting**

**Rammeavtale mellom:**

|  |
| --- |
| [Navn på Oppdragsgiveren] |

(heretter omtalt som Oppdragsgiver)

og

|  |
| --- |
| [Navn på Leverandøren] |

(heretter omtalt som Leverandør)

Oppdragsgiver handler for denne rammeavtalen etter fullmakt også på vegne av følgende samarbeidspartnere, som også opptrer som Oppdragsgivere etter denne rammeavtalen:

|  |
| --- |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |

For Oppdragsgiver: For Leverandør:

|  |  |  |
| --- | --- | --- |
| [Sted/dato]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Navn på signatursetter]  [Tittel] |  | [Sted/dato]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Navn på signatursetter]  [Tittel] |

Oppdragsgivers signatursetter bekrefter med sin signatur på dette dokument at han innehar de fullmakter som er nødvendige for å binde sin avtalepart under denne rammeavtalen.

Fullmakt i henhold til stilling

Skriftlig fullmakt vedlagt

Leverandørs signatursetter bekrefter med sin signatur på dette dokument at han innehar de fullmakter som er nødvendige for å binde sin avtalepart under denne rammeavtalen.

Fullmakt i henhold til stilling

Skriftlig fullmakt vedlagt

Denne rammeavtalen er utstedt i [antall] eksemplarer, hvorav [antall] beholdes av Oppdragsgiver og [antall] beholdes av Leverandør.

**Skriftlige henvendelser i relasjon til rammeavtalen**

Alle skriftlige henvendelser angående dette avtaleforholdet skal sendes til følgende adresser:

*Henvendelser til Oppdragsgiver: Henvendelser til Leverandør:*

|  |  |  |
| --- | --- | --- |
| [Adressat]  [Adresse]  [Postnummer og poststed]  [E-post] |  | [Adressat]  [Adresse]  [Postnummer og poststed]  [E-post] |

**Partenes oppnevnte kontaktpersoner (navn, stilling, telefon, e-post)**

*For Oppdragsgiver: For Leverandør:*

|  |  |  |
| --- | --- | --- |
| [Navn]  [Stilling]  [Telefon]  [E-post] |  | [Navn]  [Stilling]  [Telefon]  [E-post] |

**INNHOLDSFORTEGNELSE**

[1 KONTRAKTSTYPE OG FORMÅL 5](#_Toc352849878)

[2 RAMMEAVTALENS DOKUMENTER OG RANGORDNING 5](#_Toc352849879)

[3 PRIS OG BETALINGSBETINGELSER 5](#_Toc352849880)

[4 Avrop på rammeavtalen 6](#_Toc352849881)

[5 TAUSHETSPLIKT 7](#_Toc352849882)

[6 LEVERANDØRENS PLIKTER 8](#_Toc352849883)

[7 OPPDRAGSGIVERS MISLIGHOLDSBEFØYELSER 10](#_Toc352849884)

[8 OPPDRAGSGIVERS PLIKTER 11](#_Toc352849885)

[9 LEVERANDØRENS MISLIGHOLDSBEFØYELSER 12](#_Toc352849886)

[10 SUSPENSJONSREGLER (FORCE MAJEURE) 13](#_Toc352849887)

[11 OVERFØRING AV RETTIGHETER OG PLIKTER 13](#_Toc352849888)

[12 OPPSIGELSE 13](#_Toc352849889)

[13 MØTER 13](#_Toc352849890)

# KONTRAKTSTYPE OG FORMÅL

## Kontraktstype

Denne avtalen er en rammeavtale med (antall) leverandør(er).

## Rammeavtalens formål og omfang

Denne rammeavtalen er inngått for å dekke Oppdragsgiverens behov for hotellovernatting inkludert frokost for sine ansatte når disse er på tjenestereise i By/Omr.

Rammeavtalen innebærer ikke at Oppdragsgiver er forpliktet til å kjøpe et fastsatt volum. Rammeavtalen kan ikke benyttes av Oppdragsgivers ansatte i forbindelse med private reiser.

## Rammeavtalens varighet

Rammeavtalen gjelder fra [dato] og i [antall] år, med opsjon for Oppdragsgiver til å forlenge rammeavtalen i inntil ytterligere [antall] år. Total avtaleperiode er maks 4 år. Evt. forlenging skal skje med minimum 1 måneds skriftlig varsel før utløp av inneværende avtaleperiode.

# RAMMEAVTALENS DOKUMENTER OG RANGORDNING

## Rammeavtalens dokumenter

Rammeavtalen består av følgende dokumenter:

|  |  |  |  |  |  |
| --- | --- | --- | --- | --- | --- |
| Alle rubrikker skal være krysset av (ja eller nei) | | Ja | | Nei | |
| Bilag 1: Oppdragsgivers kravspesifikasjon | |  | |  | |
| Bilag 2: Leverandørens tilbud | |  | |  | |
| Bilag 3: Endringer i avtaleteksten eller hotell- og konferansetjenestene etter avtaleinngåelse | |  | |  | |
| Andre bilag | |  | |  | |
|  |  |  |  |  |  |

# PRIS OG BETALINGSBETINGELSER

## Pris

Pris og evt. andre kostnadselementer i Bilag 2 utgjør Oppdragsgiverens fulle og hele betalingsforpliktelser under denne rammeavtalen.

Alle priser er oppgitt inklusive mva. Toll og eventuelt andre skatter og avgifter er inklusive, dersom ikke annet er avtalt.

Tilbud/kampanjer som Leverandøren gir i markedet generelt i avtaleperioden og som er mer gunstige enn de vilkårene som er avtalt i denne rammeavtalen, skal automatisk gjelde for Oppdragsgiver. Leverandøren plikter å gjøre slike tilbud kjent for Oppdragsgiver.

## Prisendring

Prisene kan endres i den utstrekning regler eller vedtak for offentlige avgifter endres med virkning for Leverandørens vederlag eller kostnader.

Prisene er faste i 1 år fra dato for ikrafttredelse av rammeavtalen. Prisen kan deretter endres årlig, begrenset oppad til et beløp tilsvarende 80 % av den økningen som har funnet sted i konsumprisindeksen for hotelltjenester oppgitt i følgende tabell: <http://www.ssb.no/tabell/03013> med utgangspunkt i indeksen for den måned avtalen trådte i kraft.

## Fakturering

### Direkte betaling

Ved enkeltbestillinger skal betaling skje direkte av den enkelte av Oppdragsgivers ansatte ved utsjekk. Betaling skal da kunne skje ved debetkort eller kredittkort. Leverandøren skal gi kvittering for betalingen som spesifiserer alle kostnadselementer som inngår i prisen.

### Faktureringsrutiner ved gruppebestilling

Ved gruppebestilling for flere av Oppdragsgivers ansatte skal Leverandøren utstede samlefaktura, såfremt ikke partene ved bestilling har skriftlig avtalt direkte betaling iht. punkt 3.3.1.

Fakturering skal skje med betaling pr. 30 kalenderdager. Fakturert beløp skal gjelde leverte tjenester frem til faktureringstidspunktet. Betalingsfristen begynner ikke å løpe før godkjent faktura er mottatt. Som godkjent faktura regnes faktura som er adressert og merket riktig iht. punkt 3.3.3, og som gjør det mulig for Oppdragsgiver å kontrollere at det som er fakturert er levert og ellers i samsvar med det som er avtalt og de krav Oppdragsgiver har stilt. Fakturagebyr og andre former for tillegg aksepteres ikke.

### Fakturaformat og faktueringsadresse

Leverandøren skal sende faktura elektronisk. Elektronisk faktura skal være av formatet Elektronisk handelsformat (EHF). EHF formatet er et offentlig standardformat (XML) som dekker regnskapslovens krav.

Faktura merkes med *(referanse)* og sendes til:X

Virksomhetens elektroniske fakturaadresse er organisasjonsummeret til mottakende virksomhet, se gjerne <http://www.anskaffelser.no/e-handel/artikler/mottakere-i-elma>

### Overdragelse av fakturaer

Leverandøren kan ikke overdra fakturaer til tredjemann for innkreving uten forutgående skriftlig samtykke fra Oppdragsgiver.

# Avrop på rammeavtalen

## Hvem som kan gjøre avrop

Avrop (bestilling) kan gjøres av alle som Oppdragsgiver har gitt fullmakt til å gjøre avrop. Oppdragsgiver skal sørge for å holde Leverandøren oppdatert på hvem som har slik fullmakt. Avrop av overnatting for enkeltpersoner i opp til 1 uke kan gjøres av den enkelte ansatte ved at den ansatte selv bekrefter å være ansatt hos Oppdragsgiver og at bestillingen gjelder overnatting i forbindelse med tjenestereise.

Dersom Leverandøren er usikker på om en person har fullmakt til å gjøre avrop, plikter han å undersøke med Oppdragsgiver.

Dersom avrop er gjort av en person uten fullmakt til å gjøre avrop, og Leverandøren skjønte eller burde ha skjønt at slik fullmakt manglet, skal avropet annulleres slik at Oppdragsgiver blir stilt som om avropet ikke var skjedd. For slike forhold bærer Leverandøren alle kostnader.

## Hvordan avrop gjøres

Avrop gjøres direkte til det aktuelle hotellet (via telefon, e-post eller Internett), via call-senter eller gjennom reisebyrå.

Avtalereferansen for denne rammeavtalen oppgis ved avrop.

Leverandøren skal sende en bekreftelse på alle avrop til Oppdragsgivers kontaktperson.

## Avrop på rammeavtale med flere leverandører

### Tildelingsmekanisme

Avrop på rammeavtale med flere hoteller skal gjøres ved at høyest rangerte hotell innenfor det aktuelle området forespørres først. Dersom høyeste rangerte hotell ikke har kapasitet, eller bare har delvis kapasitet forespørres neste rangerte hotell helt til oppdragsgivers behov er dekket. Oppdragsgiver kan velge å benytte det høyest rangerte hotellet som kan dekke minst 50% av oppdragsgivers aktuelle behov. Eventuelt resterende behov skal dekkes i henhold til denne bestemmelsen. Oppdragsgiver kan velge å benytte et hotell som ikke er omfattet av rammeavtalen dersom dette hotellet kan dekke hele oppdragsgivers aktuelle behov samtidig som ingen av hotellene på denne rammeavtalen er i stand til det samme.

Prioriteringsmodell

|  |  |  |
| --- | --- | --- |
| **LEVERANDØR** | **PRIORITET** | **KOMMENTAR** |
|  |  | Leverandøren som er rangert som nr. 1 ved tildeling av rammeavtalen vil bli forespurt først. |
|  |  | Dersom leverandør med 1. prioritet ikke kan levere, vil denne leverandøren bli forespurt |
|  |  | Dersom leverandør med 1. og 2. prioritet ikke kan levere, vil denne leverandøren bli forespurt |
|  |  |  |

# TAUSHETSPLIKT

Informasjon som partene blir kjent med i forbindelse med rammeavtalen og gjennomføringen av rammeavtalen skal behandles konfidensielt, og ikke gjøres tilgjengelig for utenforstående uten samtykke fra den annen part.

Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av lov 19. mai 2006 om rett til innsyn i dokument i offentleg verksemd (offentleglova). Om mulig skal den annen part varsles før slik informasjon gis.

Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller alminnelig tilgjengelig andre steder.

Partene skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.

Taushetsplikten gjelder partenes ansatte, underleverandører og tredjeparter som handler på partenes vegne i forbindelse med gjennomføring av rammeavtalen. Partene kan bare overføre taushetsbelagt informasjon til slike underleverandører og tredjeparter i den utstrekning dette er nødvendig for gjennomføring av rammeavtalen, forutsatt at disse pålegges plikt til konfidensialitet tilsvarende dette punktet.

Taushetsplikten er ikke til hinder for at partene kan utnytte erfaring og kompetanse som opparbeides i forbindelse med gjennomføringen av rammeavtalen.

Taushetsplikten gjelder også etter at rammeavtalen er opphørt. Ansatte eller andre som fratrer sin tjeneste hos en av partene skal pålegges taushetsplikt om forhold som nevnt ovenfor også etter fratredelsen.

# LEVERANDØRENS PLIKTER

## Generelle forpliktelser

Hotelltjenestene skal gjennomføres i samsvar med rammeavtalen, og skal utføres profesjonelt, effektivt, i henhold til avtalte frister og med høy faglig standard. Leverandøren og dennes personell skal opptre på en forretningsmessig og etisk forsvarlig måte.

Leverandøren skal lojalt samarbeide med Oppdragsgiver, og ivareta Oppdragsgivers interesser.

Henvendelser fra Oppdragsgiver skal besvares uten ugrunnet opphold.

Leverandøren skal uten ugrunnet opphold varsle om forhold Leverandøren forstår eller bør forstå kan få betydning for tjenestene, herunder eventuelle forventede forsinkelser.

## Varslingsplikt

Hindres Leverandøren fra å oppfylle sine forpliktelser til rett tid, skal han uten ugrunnet opphold gi melding til Oppdragsgiver om hindringen og dens virkning på muligheten til å oppfylle. Leverandøren skal kunne dokumentere når og hvordan slik melding ble gitt.

## Hotelltjenestens egenskaper

### Generelt

Leverandøren er ansvarlig for at utførelsen av tjenestene skjer i overensstemmelse med den til enhver tid gjeldende lovgivning, og ellers i samsvar med relevant bransjeregelverk og evt. andre regler som kan ha innvirkning på utførelsen av tjenestene. Leverandøren skal innhente og opprettholde alle nødvendige tillatelser og godkjenninger for utførelse av hotelltjenester, og på Oppdragsgivers anmodning fremlegge dokumentasjon på at nødvendige tillatelser og godkjenninger foreligger.

### Overbooking

Dersom bekreftet rom ikke er tilgjengelig ved ankomst grunnet overbooking, plikter Leverandøren å skaffe til veie et tilsvarende eller bedre hotellrom uten tillegg i prisen. Transport til nytt hotell skal besørges av Leverandør for egen regning.

### Bonuser

Oppdragsgivers ansatte skal ikke oppnå personlige fordeler ved bruk av denne rammeavtalen. Eventuelle bonusordninger og lignende som innrømmes fra Leverandøren skal tilfalle Oppdragsgiver, og ikke den enkelte bestiller / ansatte.

## Overføring av leveringsstatistikk m.v.

Leverandøren plikter ved utløpet av rammeavtalen, og ellers på anmodning fra Oppdragsgiver, vederlagsfritt å overføre leveringsstatistikk m.v. til Oppdragsgiver for leveranser gjort under rammeavtalen. Dersom Oppdragsgiver ber om å få utlevert slik statistikk under rammeavtalen skal Leverandøren overføre statistikken til Oppdragsgiver uten ugrunnet opphold etter mottak av anmodningen. Statistikken skal minimum inneholde

* Oppsummering antall overnattinger per hotell i perioden med fakturert beløp
* Oppsummering antall no-show/ikke benyttete bestilte rom per hotell i perioden som er belastet Oppdragsgiver med fakturert beløp
* Oppsummering antall no-show/ikke benyttete bestilte rom per hotell i perioden som ikke er belastet Oppdragsgiver med fakturert beløp
* Eventuelt årsak til avvik mellom avtalt og fakturert pris

Oppdragsgiver har rett til å kreve endringer i rapportens innhold, uten ekstra kostnader.

## Forsikringer

Leverandøren skal holde sin utførelse av hotelltjenester dekket av forsikring i henhold til gjeldende bransjenormer for hotelltjenester.

## Reklame, kundepleie m.v.

Leverandøren må innhente forhåndsgodkjennelse fra Oppdragsgiver dersom Leverandøren for reklameformål eller på annen måte ønsker å gi offentligheten informasjon om rammeavtalen ut over å oppgi leveransen som generell referanse.

Leverandøren plikter i sin markedsføring av rammeavtalen inn mot Oppdragsgiver og representanter for Oppdragsgiver å opptre lojalt i forhold til rammeavtalens formål og omfang.

Leverandøren plikter bare å markedsføre tjenester m.v. som er underlagt rammeavtalen, og har et selvstendig ansvar for ikke på noen måte å levere eller oppmuntre til avrop på tjenester og evt. varer som ikke er underlagt rammeavtalen.

Leverandøren skal ikke tilby Oppdragsgiver eller representanter for Oppdragsgiver gaver eller gavelignende varer eller tjenester i tilknytning til avtaleforholdet mellom Leverandør og Oppdragsgiver.

Ved avslutning av avtaleforholdet plikter Leverandøren å bidra til smidig overgang til evt. ny leverandør ved å avslutte alle former for markedsføring av gjeldende avtaleforhold inn mot Oppdragsgiver, samt å avvise evt. avrop basert på det avsluttede avtaleforholdet.

## Lønns- og arbeidsvilkår

Leverandøren skal på områder dekket av forskrift om allmenngjort tariffavtale sørge for at ansatte i egen organisasjon og ansatte hos eventuelle underleverandører ikke har dårligere lønns- og arbeidsforhold enn det som følger av gjeldende forskrifter. På områder som ikke er dekket av denne forskriften, skal Leverandøren på samme måte sørge for at egne og eventuelle underleverandørers ansatte, ikke har dårligere lønns- og arbeidsforhold enn det som følger av gjeldende landsomfattende tariffavtale for den aktuelle bransje. Dette gjelder bare for ansatte som direkte medvirker til oppfyllelse av Leverandørens forpliktelser under avtalen.

Alle avtaler Leverandøren inngår og som innebærer utførelse av arbeid under denne avtalen skal inneholde tilsvarende forpliktelser.

Dersom Leverandøren ikke oppfyller denne forpliktelsen, har Oppdragsgiver rett til å holde tilbake deler av kontraktssummen, tilsvarende ca 2 (to) ganger innsparingen for Leverandøren, inntil det er dokumentert at forholdet er bragt i orden.

Konsulenten skal på forespørsel fra Kunden legge frem dokumentasjon om de lønns- og arbeidsvilkår som blir benyttet. Kunden og Konsulenten kan hver for seg kreve at opplysningene skal legges frem for en uavhengig tredjepart som Kunden har gitt i oppdrag å undersøke om kravene i denne bestemmelsen er oppfylt. Konsulenten kan kreve at tredjeparten skal ha undertegnet en erklæring om at opplysningene ikke vil bli benyttet for andre formål enn å sikre oppfyllelse av Konsulentens forpliktelse etter denne bestemmelsen. Dokumentasjonsplikten gjelder også underleverandører.

Dersom en uavhengig tredjepart kommer til at kravene i denne bestemmelsen ikke er oppfylt, og Leverandøren bestrider dette, kan Oppdragsgiver kreve at Leverandøren og underleverandører legger frem dokumentasjon for Oppdragsgiver om de lønns- og arbeidsvilkår som blir benyttet.

# OPPDRAGSGIVERS MISLIGHOLDSBEFØYELSER

## Reklamasjonsperiode

Dersom Oppdragsgiveren ønsker å gjøre misligholdsbeføyelser gjeldende, må han gi skriftlig melding til Leverandøren om misligholdet innen rimelig tid etter at han oppdaget eller burde ha oppdaget misligholdet.

Reklamerer Oppdragsgiveren ikke innen 3 – tre – år etter levering, kan han ikke senere gjøre misligholdet gjeldende. Dette gjelder ikke dersom Leverandøren ved garanti eller annen avtale har påtatt seg ansvar for mangler i lengre tid.

Oppdragsgiveren kan uansett gjøre mangel eller annet mislighold gjeldende dersom Leverandøren har opptrådt grovt uaktsomt eller for øvrig i strid med redelighet og god tro.

## Brudd på varslingsplikt

Dersom Oppdragsgiveren ikke får slikt varsel som bestemt i punkt 6.2 kan Oppdragsgiveren kreve erstattet tap som kunne vært unngått om han hadde fått meldingen i tide.

## Tilbakehold av betaling

Har Oppdragsgiveren krav som følge av Leverandørens mislighold, kan Oppdragsgiveren holde tilbake så mye av vederlaget som misligholdet synes å utgjøre av det samlede vederlaget. Forsinkelsesrenter skal ikke påløpe for tilbakeholdt beløp, så lenge tilbakeholdelsen ikke er klart urimelig.

## Heving

### Heving

Dersom det foreligger vesentlig mislighold, kan Oppdragsgiver etter å ha gitt Leverandøren skriftlig varsel og rimelig frist til å bringe forholdet i orden, heve rammeavtalen med øyeblikkelig virkning.

Dersom det foreligger rettsmangler ved hotelltjenesten, og dette ikke blir avhjulpet innen rimelig tid, kan Oppdragsgiveren heve rammeavtalen med umiddelbar virkning.

Dersom Leverandøren er rettskraftig dømt for deltakelse i en kriminell organisasjon eller for korrupsjon, bedrageri eller hvitvasking av penger, eller er kjent skyldig i straffbare forhold som angår den yrkesmessige vandel, kan Oppdragsgiveren heve rammeavtalen med umiddelbar virkning.

Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, eller Leverandøren er under avvikling, har innstilt sin virksomhet eller befinner seg i tilsvarende prosess med hjemmel i nasjonale lover og forskrifter, har Oppdragsgiveren rett til å heve rammeavtalen med umiddelbar virkning.

### Delvis heving

Ved vesentlig mislighold kan Oppdragsgiver velge å heve hele eller deler av rammeavtalen eller hele eller deler av et avrop.

### Hevingsoppgjør

Ved heving opphører Oppdragsgiverens rettigheter til hotelltjenester.

Ved heving kan Oppdragsgiveren kreve tilbakebetalt det som er betalt, med tillegg av forsinkelsesrenter fra det eller de tidspunkt betaling er skjedd.

## Brudd på regler om kundepleie

Dersom Leverandøren tilbyr Oppdragsgiver eller representanter for Oppdragsgiver gaver eller gavelignende varer eller tjenester i tilknytning til avtaleforholdet mellom Leverandør og Oppdragsgiver anses dette som et vesentlig mislighold og innebærer at Oppdragsgiver kan heve rammeavtalen med umiddelbar virkning.

Ved heving etter denne bestemmelsen har ikke Oppdragsgiver noen økonomiske forpliktelser overfor Leverandøren, og Leverandøren bærer alle kostnader knyttet til hevingen. Oppdragsgiver skal likevel betale for de ytelser som allerede kan anses som levert.

# OPPDRAGSGIVERS PLIKTER

## Generelle forpliktelser

Oppdragsgiver skal lojalt medvirke til rammeavtalens gjennomføring.

Henvendelser fra Leverandøren skal besvares uten ugrunnet opphold.

Oppdragsgiver skal uten ugrunnet opphold varsle om forhold Oppdragsgiver forstår eller bør forstå kan få betydning for rammeavtalens gjennomføring, herunder eventuelle forventede forsinkelser.

## Varslingsplikt

Hindres Oppdragsgiveren i å oppfylle sine forpliktelser til rett tid, skal han uten ugrunnet opphold gi melding til Leverandøren om hindringen og dens virkning på muligheten til å oppfylle. Oppdragsgiveren skal kunne dokumentere når og hvordan slik melding ble gitt.

## Betaling

Oppdragsgiveren plikter å gjennomføre betalingen i henhold til punkt 3.

## Forsikringer

Oppdragsgiver er en offentlig virksomhet, og står som selvassurandør.

# LEVERANDØRENS MISLIGHOLDSBEFØYELSER

## Forsinket betaling

Ved forsinket betaling som skyldes forhold innenfor Oppdragsgivers kontroll kan Leverandøren kreve forsinkelsesrenter i henhold til lov 17. desember 1976 nr. 100 om renter ved forsinket betaling mv.

## Brudd på varslingsplikt

Dersom Leverandøren ikke får slikt varsel som bestemt i punkt 9.2 kan Leverandøren kreve erstattet tap som kunne vært unngått om han hadde fått meldingen i tide.

## Heving

### Heving

Dersom det foreligger vesentlig mislighold, kan Leverandøren etter å ha gitt Oppdragsgiver skriftlig varsel og rimelig frist til å bringe forholdet i orden, heve rammeavtalen med øyeblikkelig virkning.

### Hevingsoppgjør

Ved heving opphører Oppdragsgiverens rettigheter til hotelltjenesten.

Leverandøren har krav på vederlag fra Oppdragsgiver i den utstrekning og så lenge Oppdragsgiveren utnytter leveransen. I tillegg kommer forsinkelsesrente, og erstatning for tap som ikke er ment å dekkes av vederlaget.

## Erstatning

Leverandøren kan kreve erstatning for det tap han lider som følge av Oppdragsgiverens mislighold, for så vidt Oppdragsgiveren ikke godtgjør at misligholdet skyldes suspensjonsgrunner som nevnt i punkt 11 eller forhold som ellers ikke kan tilskrives Oppdragsgiveren.

Erstatningen skal dekke Leverandørens direkte tap.

Indirekte tap dekkes ikke.

Erstatningen er begrenset til summen av det samlede vederlaget etter rammeavtalen eksklusive merverdiavgift.

Har Oppdragsgiver opptrådt grovt uaktsomt eller for øvrig i strid med redelighet og god tro, gjelder ikke de erstatningsbegrensninger som fremkommer av dette punkt.

# SUSPENSJONSREGLER (FORCE MAJEURE)

Partenes forpliktelser etter denne rammeavtalen kan suspenderes i tilfeller der det inntreffer hindring utenfor den rammede parts kontroll, som han ikke med rimelighet kunne ventes å ha tatt i betraktning på avtaletidspunktet eller å unngå eller å overvinne følgene av, i relasjon til oppfyllelsen av en eller flere avtaleforpliktelser.

Suspensjon betinges av at den rammede part uten ugrunnet opphold gir den annen part melding om hindringen, og om at forpliktelsene derav suspenderes.

Suspensjonen avgrenses til forpliktelser som står i direkte relasjon til hindringen, så lenge hindringen vedvarer.

Ved vedvarende hindring kan den annen part heve rammeavtalen dersom hindringen rammer vesentlige avtaleforpliktelser, og hindringen vedvarer eller kan påvises å ville vedvare i mer enn 30 – tretti – kalenderdager. Ved vedvarende hindring for ikke vesentlige avtaleforpliktelser, kan den annen part heve den del av rammeavtalen som rammes av hindringen. Den rammede part har ved krav om heving av deler av rammeavtalen, rett til å kreve hele rammeavtalen hevet, dersom den annen part etter et slikt krav velger å opprettholde sitt krav om delvis heving.

Heving kan først effektueres 14 kalenderdager etter at varsel om heving er gjort kjent for motparten.

# OVERFØRING AV RETTIGHETER OG PLIKTER

Partene kan ikke overføre rettigheter eller plikter etter denne rammeavtalen til tredjepart uten etter skriftlig forhåndssamtykke fra den andre parten. Samtykke kan ikke nektes uten saklig grunn.

Dersom Leverandøren fusjonerer eller fisjonerer har Oppdragsgiver rett til å heve rammeavtalen umiddelbart.

# OPPSIGELSE

## Oppsigelse av rammeavtalen

Ved vesentlig endrede forutsetninger underveis i avtaleperioden, kan både Oppdragsgiver og Leverandøren si opp avtalen med 6 måneders skriftlig varsel.

# MØTER

Dersom en part finner det nødvendig, kan parten med minst 3 – tre - hverdagers varsel innkalle til møte med den annen part for å drøfte avtaleforholdet og måten avtaleforholdet blir gjennomført på.

Annen frist og rutiner for møtene kan avtales i bilag 3.